ዓባይ ብሪጣንያ፡ ብዘካየደቶ ረፈረንደም ካብ ሕብረት ኤውሮጳ ክትወጽእ ዝደለየትሉ ቀንዲ ምኽንያት እቲ ፍትሕ ዝጠለበ 51.9% ህዝባ “ብስደተኛታት ተወሪርና” ብዝብል ስምዒት እዩ። ኣብ 1961 ናብ ኤውሮጳዊ ቁጠባዊ ምትሕግጋዝ ዝተጸምበረት ብሪጣንያ፡ ኣብ ጥሪ 1973 ኣባል ኤውሮጳዊ ማሕበረሰብ ኮይና። ኣብ 1975 እቲ ማሕበር ናብ ሕብረት ምስ ዓበየ ከኣ ኣባል ሕብረት ኤውሮጳ ኮይና ብሉልይ ተራ ክሳብ ጥሪ 2020 ክትዋሳእ ጸኒሓ። ኣብ ሊብያ 30 ስደተኛታት ብቤተሰብ ሓደ ኣሰጋጋሪ ተቐቲሎም ሩስያ ኣብ ሊብያ ንዘለው 'ዕሱባት' ነፈርቲ ውግእ ልኢኻትሎም ክትብል ኣመሪካ ከሲሳ 'ዓለም ዝረሰዓትና ኣብ ነበልባል እሳት ኣብ ገሃነብ እንነብር ሰባት ኢና' ኤርትራውያን ስደተኛታት ኣብ ሊብያ ኣብ ዝመጽእ ወርሒ ታሕሳስ ግን ካብቲ ሕብረት ጠቕሊላ ትወጽእ ኣላ። ሕብረት ኤውሮጳ፡ ድሕሪ ካልኣይ ኩናት ዓለም፡ ኩናትን ወረ ኩናትን ንምውጋድን ቁጠባዊ ምትሕግጋዝ ንምንጻፍን ብተበግሶ ውሑዳት ግዱሳት ውልቀ ሰባትን ሰበ ስልጣንን እዩ ጀሚሩ። ኣብ መስርሕ ከኣ በብደረጅኡ እናማዕበለን ዝተፈላለያ ሃገራት እናተጸንበረኦ ብዕላማን ንጥፈትን እናሰፍሐ ናብዚ ሕጂ በጺሑዎ ዘሎ ደረጃ ዓብዩ። እቲ ሕብረት፡ ኣብ 2005 ንሓያሎ ኣብ ማሕበርነታዊ ቀጽሪ ዝጸንሓ ድኹም ዝቑጠበአን ከም በዓል ፖላንድ፡ ሃንጋሪ፡ ሩሜንያ፡ ቡልጋርያ ዝኣመሰላ ሃገራት ምስ ጸንበረ ኣብ ገሊአን ኣባላት ተወሪርና ዝብል ስምዒት ዓብዩ። ዜጋታት እተን ድሒረን ናብቲ ሕብረት ዝተጸምበራ ሃገራት፡ ኣብተን ብቑጠባ ዝማዕበላ ከም ፈረንሳ፡ ጀርመን ዓባይ ብሪጣንያ ከይዶም ኣብ ዝተፈላለየ ጉልበታውን ሞያውን ዕዮ ብትሑት ክፍሊት ክሰርሑ ምስ ጀመሩ፡ ስራሕና ተሓዲግና ተወሪርና ዝብል ስምዒት ማዕቢሉ ኣብ መወዳእታ ከኣ ዓባይ ብሪጣንያ ካብቲ ሕብረት ንኽትወጽእ ደሪኹ። ብድሕሪኡ እምበኣር እቲ ኣብ ልዕሊ ስደተኛታት ዝጸንሐ ጽልኢ ዓብዩን ዓሪጉን። ዳርጋ ነብሲ ወከፍ ፖለቲከኛ ዓባይ ብሪጣንያ፡ ብፍላይ ካብቲ ዓቃባዊ ሰልፊ፡ “ዶባት ብሪጣንያ ስደተኛታት ንኸይሰልኩዎ ክንርግጦ ኢና” ክብሉ እዮም ዝዛረቡ። እዞም ሕጂ ናብ ብሪጣንያ ኣትዮም ዝበሃሉ ዘለው ትሽዓተ ኤርትራውያን ስደተኛታት እምበኣር ኣብ ከምዚ ተኣፋፊ እዋን እዮም ሶሊኾም። ከም ሓልዮት ሰብኣዊ መሰላት ዝኣመሰላ ተጣበቕቲ ሰብኣዊ መሰላት እምበኣር፡ ሃገራት ኤውሮጳ ካብ ሊብያን ቱርክን ስደተኛታት ንኸይሰልኩዎን ንዝገብረኦ ዘለዋ ጨካን ስጉምቲ “ዋሕዚ ስደት ንምግታእ ሰብኣዊ መሰላት ክጉዕጸጽ ኣይግባእን” ኢለን ክምጉታ ጸኒሐን ኣለዋ። ምንጪ ስእሊ, MAHMUD TURKIA/AFP/Getty Images ስደተኛታት ውህስነት የድልዮም እተን ብስደተኛታት አዕለቕሊቕና ዝብል ስምዒት ዘሕደራን ብዝኽእልኦ ዘበለ መገዲ ስደት ክርግጣ ዝጽዕራ ዘለዋ ሃገራት፡ ብሊብያ ንዝመጽእ ዋሕዚ ስደት ንምግታእ ኣብታ ርግኣት ዘይብላ ሃገር ምስ ዘለው ዕጡቓት ጉጅለታት ሊብያ ከይተረፈ ክመሓዘዋ ከምዝጀመራ ኣብ መርበብ ሓበሬታኣ ኣቕሪባቶ ነይራ። ኣብ ዝሓለፈ 20 ዓመታተ ዝተራእየ ዋሕዚ ኣፍሪቃውያን ስደተኛታት ንሕብረት ኤውሮጳን ኣባል ሃገራትን ከሻቕሎም ጸኒሑ እዩ። ይኹን እምበር ስደተኛታት ከካብ ሃገራቶም ካብ ኩናት ሓድሕድን ዓሌታዊ ጎንጽን፡ ዘበናዊ ባርነትን ራዕድን ሃድንን ሃዲሞም ስለዝወጽኡ ውሕስነት የደልዮም። ኤርትራውያን ከኣ ናይ ግዜ ገደብ ካብ ዘይብሉ ሃገራዊ ኣገልግሎትን ኣብታ ሃገር ካብ ዘሎ 'ምልካዊ ምሕደራን' ክሃድሙ ይስደዱ ከምዘለው፡ ኣብ ሳውዝ ባንክ ዩኒቨርሲቲ ለንደን ፕሮፌሰር ምዕባለን ጉዳይ ስደትን ስደተኛታትን ጋይም ክብረኣብ ይገልጽ። እዞም ኣብ ዝሓለፈ ሰሙን ኣብ ናይ ሽፍንቲ ናይ ጽዕነት መኪና ተሓቢኦም ንብሪጣንያ ዝኣተው ሰባት እውን ከም ካልኦት በብእዋኑ ዝስደዱ ዘለው መዛኖኦም ህይወቶም ዘውሕሱሉ ውሑስ ሃገር ክረኽቡ እዮም መጺኦም። ምንጪ ስእሊ, Reuters ብፍላይ ስደተኛታት ደቀ ኣንስትዮ ኣብ ጉዕዞ ስደተን ገሊአን ክሳብ ሞተን ዝሰትረኦ ዓው ኢለን ዘይዛረባሉ ኣብ ውሽጠን ክሓቕየን ዝነብር ከቢድ ጾታዊ ግህሰትን ዓመጽን ከምዘጋጥመን ተመራመርቲ እዚ ዓውዲ ይገልጹ። ቢቢሲ ትግርኛ፡ ኣብ ዝሓለፈ ወርሒ፡ ካብ ሊብያ ናብ ኤውሮጳ ክሰግራ ፈቲነን ዘይቀንዐን፡ ሸውዓተ ካብ መኻይድተን ገሊኦም ብኣንጸርጽሮት ናብ ባሕሪ ዘሊሎም ዝኣተዉን ገሊኦም ብጽምእን ሕማምን ኣብ ዝነበሩዋ ጃልባ ክሞቱን ንዝረኣያ ደቀንስትዮ ኣዘራሪቡስ “ ኣብ ሊብያ ኣብ ገሃነብ ኢና ንነብር ዘለና!” ብዝብል ሓደ ዓንቀጽ ኣቕሪቡ ነይሩ። እዞም ሕጂ ናብ ዓባይ ብሪጣንያ ዝኣተዉ ትሽዓተ ኤርትራውያን እምበኣር ካብቲ ገሃነብ እትን ኣብ ጉዕዞ ስደቶም ካብ ዘጋጥሞም ግፍዕን መከራን ክዕቆቡ እዮም ብሞት እናተፈተኑ ኣትዮም። ተዛማዲ ትሕዝቶ ኣብ ማእከላይ ባሕሪ 47 ስደተኛታት ካብ ምጥሓል ድሒኖም1 ሓምለ 2020 ጣልያን፡ ኤርትራውያን ንዝርከቡዎም 180 ስደተኛታት ካብ መርከብ ተቐቢላ6 ሓምለ 2020 ንጀነራል ግራስያኒ ክቐትሉ ዝፈተኑ ክልተ ኤርትራውያን19 ለካቲት 2020 ስደት፡ እታ ስደተኛታት ጽዒና ኣብ ባሕሪ ሜድትራኒያን ዝጠፍአት ጀልባ25 ጉንቦት 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
